ཁོང་གི་རྗེས་འབྲངས་སམ་དགེ་ཕྲུག་ཀརྨ་ལ་ཤི་ལ་ཡང་བོད་ལ་ཕེབས་པ་རེད།དཔལ་ནཱ་ལེནྜའི་མཁས་པའི་གཙུག་རྒྱན་དངོས་སུ་བོད་ལ་ཕེབས་ནས་སངས་རྒྱས་པའི་བསྟན་པ་བོད་ལ་དར་རྒྱས་མཛད་པ་རེད།ང་ཚོ་བོད་གངས་ཅན་པའི་སངས་རྒྱས་པའི་ཆོས་བརྒྱུད་དེ་དཔལ་ནཱ་ལེནྜའི་ཆོས་བརྒྱུད་དྲི་མ་མེད་པ་ཡིན་ཞེས་ངས་ནམ་རྒྱུན་སྐད་གསང་མཐོན་པོ་བྱས་ནས་བཤད་ཀྱི་ཡོད།དེ་ང་ཚོས་སྤོབས་པ་བྱེད་དགོས་པ་ཞིག་རེད་འདུགམཁན་ཆེན་ཞི་བ་འཚོ་ཁོ་རང་དབུ་མའི་ལྟ་བ་ལ་མཁས་པ་དང༌།དེ་བཞིན་ཚད་མའི་གཞུང་ལ་མཁས་པ་ཡིན་པས་མཁན་ཆེན་ཞི་བ་འཚོའི་ཕྱག་སྲོལ་ནས་མར་ཡོང་བ་ཡིན་ན།དབུ་ཚད་སེངྒེ་མཇིང་བསྣོལ་ཟེར་བ་དེ་བྱུང་བ་རེད།ཧ་ཅང་ཡག་པོ་འདུགདེ་འདྲ་ཡིན་དུས་བོད་གངས་ཅན་གྱི་ལྗོངས་ལ་ཡོད་པའི་སངས་རྒྱས་པའི་བསྟན་པ་དེ་དཔལ་ནཱ་ལེནྜ་ནས་བརྒྱུད་བསྡད་པ་ཞིག་ཡིན་པ་གསལ་པོ་ཞེ་དྲག་རེད་འདུག